prakṣyā́mi tvèva bhágavantamíti pr̥chaìvá prācīnayogyéti sá hovāca yátra ta etásminneva kālé nivāte sárve'gnáyo'nugácheyurvéttha tádbhayaṃ yadátra júhvato bhavatī́ti vedéti hovācā́priyamevā̀smíṃloke páśyetā́priyamamuṣminyásyaitadáviditaṃ syādvidyā́bhistvèvā̀hámatāriṣamíti kíṃ viditaṃ kā prā́yaścittiríti purā́ cirā́dagním mathitvā prā́ñcamāhavanī́yamuddhŕ̥tya jaghánenāhavanī́yamupavíśyāhámevaìnatpibeyaṃ sá vidyāṃ sámr̥ddham me'gnihotráṃ sarvadevátyam brāhmaṇaṃ hyèva sárvāṇi bhūtā́nyapiyánti brāhmaṇātpúnarvisr̥jyánte saìva prā́yaścittirna tadā́gaḥ kurvīyetyátha vā́ ahámetannā̀vediṣamíti hovāca